দীর্ঘ অপেক্ষার পর মোবাইল ব্যাংকিং সেবা বিকাশ আনছে মোবাইল অ্যাপ। ফলে বিকাশ ব্যবহার করতে আগের মতো আর ইউএসএসডি কোড টাইপ করতে হবে না। সহজে কয়েক ক্লিকে অ্যাপ থেকেই লেনদেন করা যাবে।বিকাশ গ্রাহকদের অ্যাপটি ডাউনলোডে উৎসাহী করার জন্য বিশেষ ক্যাম্পেইনের আয়োজন করেছে বিকাশ কর্তৃপক্ষ। এতে অংশগ্রহণ করে বিজয়ী হলে মিলতে পারে আইফোনসহ বেশি কিছু উপহার। ক্যাম্পেইনে অংশগ্রহণ করতে হলে এই ঠিকানায় গিয়ে নিবন্ধন করতে হবে। শনিবার থেকে ২৪ এপ্রিল পর্যন্ত সর্বোচ্চ ৫ হাজার বিকাশ গ্রাহক এতে নিবন্ধন করতে পারবেন। প্রতিদিন সর্বোচ্চ ১,২৫০ জন সাইন আপ করতে পারবেন। আগে করলে আগে।